“ตู่” แบเบอร์! วอน “โรงกลั่น” ลดราคา เหตุมีกฎหมายคุ้ม ได้แค่ขอความร่วมมือ
จับตาราคาหุ้นกลุ่ม “โรงกลั่น” เด้งกลับระยะสั้นภาคบ่าย หลัง “ตู่” รับสภาพลด “ค่าการกลั่น” ยาก เหตุมีกฎหมายคุ้มครอง ได้แค่ขอความร่วมมือ รับรัฐบังคับหรือแทรกแซงได้ไม่เต็มที่
จับตาราคาหุ้นกลุ่ม “โรงกลั่น” เด้งกลับระยะสั้นภาคบ่าย หลัง “ตู่” รับสภาพลด “ค่าการกลั่น” ยาก เหตุมีกฎหมายคุ้ม ได้แค่ขอความร่วมมือ รับรัฐบังคับหรือแทรกแซงได้ไม่เต็มที่
13 มิ.ย. 2565

พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เปิดเผยว่า ได้รายงานจากนายสุพัฒนพงษ์ พันธ์มีเชาวน์ รองนายกรัฐมนตรีและรัฐมนตรีว่าการกระทรวงพลังงานว่า ได้ขอความร่วมมือโรงกลั่นไปแล้วในการลดค่าการกลั่นน้ำมัน เพื่อช่วยบรรเทาภาระด้านพลังงานให้กับประชาชน
พล.อ.ประยุทธ์ ยังย้ำว่า การหาทางลดราคาน้ำมันเชื้อเพลิงในประเทศ รัฐบาลได้ดำเนินการไปเยอะมากแล้ว ทั้งการลดภาษีสรรพสามิต และการให้กองทุนน้ำมันเชื้อเพลิง เข้ามาพยุงราคาน้ำมัน เหลือแต่ในส่วนของราคาการกลั่น ซึ่งมีกฎหมายคุ้มครองอยู่ รัฐบาลจึงได้ขอความร่วมมือไป
อย่างไรก็ตาม รัฐบาลยืนยันว่า รัฐบาลทำทุกอย่างเต็มที่ในกรอบที่สามารถดำเนินการได้ และพยายามดูแลหลายมิติ ทั้งค่าน้ำค่าไฟ ค่าก๊าซ แม้ค่าใช้จ่ายเพิ่มขึ้น ต้องหาเงินมาเสริม มากน้อยก็ต้องทำ
โดยก่อนหน้านี้ นายสุพัฒนพงษ์ พันธ์มีเชาว์ รองนายกรัฐมนตรี และรัฐมนตรีว่าการกระทรวงพลังงาน ได้ออกมาระบุว่า อยู่ระหว่างการพิจารณาที่จะเข้าแทรกแซงค่าการกลั่นโดยอาจปรับลดค่าการกลั่นลง เพื่อลดราคาขายน้ำมันดีเซลและกลุ่มเบนซิน ที่หน้าสถานีบริการน้ำมัน เนื่องจากขณะนี้ค่าการกลั่นอยู่ ในระดับ 20 เหรียญสหรัฐต่อบาร์เรล ซึ่งโรงกลั่นน้ำมันมีกำไรสูง
ขณะเดียวกันนายบัณฑิต ธรรมประจำจิต ประธานกลุ่มอุตสาหกรรมโรงกลั่นน้ำมันปิโตรเลียม สภาอุตสาหกรรมแห่งประเทศไทย (ส.อ.ท.) กล่าวว่า ในความเป็นจริงค่าการกลั่นไม่ได้คำนวณจากส่วนต่างราคาของน้ำมันเบนซินและดีเซลเทียบกับราคาน้ำมันดิบอ้างอิงเท่านั้น แต่ต้องนำส่วนต่างราคาเฉลี่ยของน้ำมันสำเร็จรูปทุกชนิดตามสัดส่วนการผลิต (%Yield) ที่โรงกลั่นผลิตได้ ซึ่งรวมถึงก๊าซหุงต้ม หรือน้ำมันเตาที่มีราคาต่ำกว่าราคาน้ำมันดิบมาคำนวณรวมทั้งหมดเทียบกับราคาน้ำมันดิบที่ซื้อจริง ซึ่งรวมค่า Crude Premium และค่าใช้จ่ายในการขนส่งจากแหล่งผลิตมายังประเทศไทย เช่น ค่าขนส่ง น้ำมันดิบทางเรือ ค่าประกันภัย เป็นต้น รวมถึงต้องหักลบต้นทุนค่าพลังงานความร้อน ค่าน้ำ และค่าไฟ ที่ใช้ในการกลั่นอีกด้วย
สำหรับราคาหุ้นกลุ่มโรงกลั่นมีการปรับตัวลดลงตั้งแต่เกิดประเด็นดังกล่าว โดยเมื่อวันศุกร์ (10 มิ.ย.2565) จนถึงวันนี้ (13 มิ.ย.2565) ยังคงปรับตัวลงต่อเนื่อง นำโดยบริษัท สตาร์ ปิโตรเลียม รีไฟน์นิ่ง จำกัด (มหาชน) หรือ SPRC ปิดภาคเช้าอยู่ที่ระดับ 12.50 บาท ลบไป 0.50 บาท หรือลงไป 3.85% อย่างไรก็ดีเป็นการลบช่วงลบหลังจากราคาหุ้นระหว่างวันลงไปต่ำสุดที่ระดับ 12.00 บาท ขณะที่ทำจุดสูงสุดที่ระดับ 12.80 บาท ด้วยมูลค่าการซื้อขาย 522.08 ล้านบาท หากย้อนกลับไปดูราคาหุ้นเริ่มปรับตัวลงมาตั้งแต่วันศุกร์จนถึงถึงปัจจุบันไปแล้ว 6.02%
ด้านราคาหุ้น บริษัท เอสโซ่ (ประเทศไทย) จำกัด (มหาชน) หรือ ESSO ปิดภาคเช้าอยู่ที่ระดับ 11.90 บาท ลบไป 0.30 บาท หรือลงไป 2.46% อย่างไรก็ดีเป็นการลบช่วงลบหลังจากราคาหุ้นระหว่างวันลงไปต่ำสุดที่ระดับ 11.50 บาท ขณะที่ทำจุดสูงสุดที่ระดับ 11.90 บาท ด้วยมูลค่าการซื้อขาย 242.30 ล้านบาท หากย้อนกลับไปดูราคาหุ้นเริ่มปรับตัวลงมาตั้งแต่วันศุกร์จนถึงถึงปัจจุบันไปแล้ว 0.83%
บริษัท ไทยออยล์ จำกัด (มหาชน) หรือ TOP ปิดภาคเช้าอยู่ที่ระดับ 52.50 บาท ลบไป 4.25 บาท หรือ 7.49% อย่างไรก็ดีเป็นการลบช่วงลบหลังจากราคาหุ้นระหว่างวันลงไปต่ำสุดที่ระดับ 52.25 บาท ขณะที่ทำจุดสูงสุดที่ระดับ 55.50 บาท ด้วยมูลค่าการซื้อขาย 2.04 พันล้านบาท หากย้อนกลับไปดูราคาหุ้นเริ่มปรับตัวลงมาตั้งแต่วันศุกร์จนถึงถึงปัจจุบันไปแล้ว 13.58%
บริษัท บางจาก คอร์ปอเรชั่น จำกัด (มหาชน) หรือ BCP ปิดภาคเช้าอยู่ที่ระดับ 31.75 บาท ลบไป 2.50 บาท หรือลงไป 7.30% อย่างไรก็ดีเป็นการลบช่วงลบหลังจากราคาหุ้นระหว่างวันลงไปต่ำสุดที่ระดับ 31.50 บาท ขณะที่ทำจุดสูงสุดที่ระดับ 33.00 บาท ด้วยมูลค่าการซื้อขาย 484.05 ล้านบาท หากย้อนกลับไปดูราคาหุ้นเริ่มปรับตัวลงมาตั้งแต่วันศุกร์จนถึงถึงปัจจุบันไปแล้ว 9.29%
บริษัท ไออาร์พีซี จำกัด (มหาชน) หรือ IRPC ปิดภาคเช้าอยู่ที่ระดับ 3.38 บาท ลบไป 0.12 บาท หรือลงไป 3.43% อย่างไรก็ดีเป็นการลบช่วงลบหลังจากราคาหุ้นระหว่างวันลงไปต่ำสุดที่ระดับ 3.36 บาท ขณะที่ทำจุดสูงสุดที่ระดับ 3.44 บาท ด้วยมูลค่าการซื้อขาย 277.70 ล้านบาท หากย้อนกลับไปดูราคาหุ้นเริ่มปรับตัวลงมาตั้งแต่วันศุกร์จนถึงถึงปัจจุบันไปแล้ว 6.11%
บริษัท พีทีที โกลบอล เคมิคอล จำกัด (มหาชน) หรือ PTTGC ปิดภาคเช้าอยู่ที่ระดับ 45.75 บาท ลบไป 1.50 บาท หรือลงไป 3.17% อย่างไรก็ดีเป็นการลบช่วงลบหลังจากราคาหุ้นระหว่างวันลงไปต่ำสุดที่ระดับ 45.25 บาท ขณะที่ทำจุดสูงสุดที่ระดับ 46.25 บาท ด้วยมูลค่าการซื้อขาย 544.30 ล้านบาท หากย้อนกลับไปดูราคาหุ้นเริ่มปรับตัวลงมาตั้งแต่วันศุกร์จนถึงถึงปัจจุบันไปแล้ว 6.15%